স্কটিশ চার্চ কলেজের ছাত্রীর রহস্যমৃত্যু! চাঞ্চল্য

ওয়েব ডেস্ক : স্কটিশ চার্চ কলেজের (Scottish Church College) এক ছাত্রীর রহস্যমৃত্যু (Death)! তাকে ঘিরে চাঞ্চল্য ছড়াল। মৃত ছাত্রীর নাম রিশিতা বন্দ্যোপাধ্যায়। তিনি কলেজের পলিটিক্যাল সায়েন্স বিভাগের পঞ্চম সেমেস্টারের ছাত্রী ছিলেন। কিন্তু হঠাৎ তাঁর মৃত্যুকে ঘিরে বেশ চাঞ্চল্য ছড়িয়েছে।

পুলিশ সূত্রে জানা গিয়েছে, ২৪ জানুয়ারি দুই রুমমেটের সঙ্গে খাওয়াদাওয়ার সময় হঠাৎই অসুস্থ বোধ করেন রিশিতা। এরপর তিনি বন্ধুদের জানান, তিনি সিক রুমে যাচ্ছেন। দীর্ঘ সময় তিনি ফিরে না আসায় বন্ধুরা খোঁজ নিতে গিয়ে তাঁকে অচেতন অবস্থায় পড়ে থাকতে দেখেন। তড়িঘড়ি তাঁকে হাসপাতালে নিয়ে যাওয়া হলে চিকিৎসকেরা মৃত বলে ঘোষণা করেন।

আরও খবর : শুনানি পর্বে হাজির মিমি, কসবার হিয়ারিং সেন্টারে গেলেন অভিনেত্রী

ঘটনার পর পুলিশ (Police) একটি অস্বাভাবিক মৃত্যুর মামলা রুজু করে। মৃতদেহের ময়নাতদন্ত করা হয়। ময়নাতদন্তে রিশিতার পাকস্থলীতে সন্দেহজনক কিছু উপাদান পাওয়া গিয়েছে বলে পুলিশ সূত্রে খবর। পুলিশের প্রাথমিক অনুমান বিষক্রিয়ার কারণেই মৃত্যু হয়েছে ওই ছাত্রীর।

প্রাথমিক রিপোর্টে পাকস্থলীতে কেমিক্যাল রিঅ্যাকশনের ইঙ্গিত মেলায় বিষয়টি খতিয়ে দেখতে রক্তের নমুনা-সহ একাধিক নমুনা রাজ্য ফরেনসিক ল্যাবরেটরিতে পাঠানো হয়েছে। নিয়ম মেনে ভিসেরা টেস্টও করা হচ্ছে। ফরেনসিক রিপোর্ট হাতে এলে মৃত্যুর প্রকৃত কারণ স্পষ্ট হবে বলে জানিয়েছে তদন্তকারী সংস্থা। আপাতত গোটা ঘটনাকে কেন্দ্র করে তদন্ত চালাচ্ছে পুলিশ।